钦定古今图书集成/明伦汇编/官常典/第627卷 > 陈璋
## 钦定古今图书集成/明伦汇编/官常典/第627卷 > 陈璋

按《太平府志》：“璋字圭仲，河南光州人。嘉靖朝，以举人
任同知。勇略多才，长于应变。三十二年，倭贼萧显破
上海县，抚操奏璋能命，偕苏州同知任环统兵筹画。
璋上御倭十二事，抚操俱从之。七月，败显于上海，斩
首千馀级。馀寇出境，浮海东遁，璋寻卒于军。后倭平，
叙功，同时谭纶、任环俱以二郡御倭起家，璋功未叙”，
公论惜之。